CELEX: 62011TN0200
Language: fi
Date: 2011-04-01 00:00:00
Title: Asia T-200/11: Kanne 1.4.2011 — El-Materi v. neuvosto

28.5.2011   
            
            
               FI
            
            
               Euroopan unionin virallinen lehti
            
            
               C 160/23
            
         Kanne 1.4.2011 — El-Materi v. neuvosto
   (Asia T-200/11)
   2011/C 160/38
   Oikeudenkäyntikieli: englanti
   
      Asianosaiset
   
   
      Kantaja: Fahd Mohamed Sakher Ben Mohamed El-Materi (Doha, Qatar) (edustajat: barrister M. Lester ja solicitor G. Martin)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä annetun päätöksen 2011/72/YUTP täytäntöönpanosta 4.2.2011 tehdyn neuvoston täytäntöönpanopäätöksen 2011/79/YUTP (EUVL L 31, s. 40) ja Tunisian tilanteen johdosta tiettyihin henkilöihin, yhteisöihin ja elimiin kohdistuvista rajoittavista toimenpiteistä 4.2.2011 annetun neuvoston asetuksen (EU) N:o 101/2011 (EUVL L 31, s. 1) siltä osin kuin niitä sovelletaan kantajaan
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste perustuu siihen, ettei edellytystä, joka koskee kantajan sisällyttämistä neuvoston toimeenpanopäätöksen 2011/79/YUTP liitteeseen, ole täytetty, koska
               
                           —
                        
                        
                           ainoa hyväksyttävä peruste sisällyttää kantaja liitteeseen olisi se, että hänen osaltaan täyttyisi neuvoston päätöksen 2011/72/YUTP (1) 1 artiklassa tarkoitettu edellytys, eli se, että hän olisi ”Tunisian valtion varojen väärinkäytöstä vastuussa” oleva henkilö tai tällaista henkilöä lähellä oleva henkilö, koska johdanto-osan toisessa perustelukappaleessa todetulla tavalla tällaiset henkilöt ”näin riistävät Tunisian kansalta talouden ja yhteiskunnan kestävän kehityksen edut ja heikentävät demokratiakehitystä maassa”.
                        
                     
         
               2)
            
            
               Toinen kanneperuste perustuu siihen, että neuvosto on loukannut kantajan puolustautumisoikeuksia ja oikeutta tehokkaaseen oikeussuojaan, koska
               
                           —
                        
                        
                           rajoittaviin toimenpiteisiin ei liity menettelyä, jossa kantaja saisi tiedon näytöstä, jonka perusteella päätös hänen varojensa jäädyttämisestä tehtiin, tai jossa hän voisi tehokkaasti esittää näkemyksiään tästä näytöstä
                        
                     
                           —
                        
                        
                           perustelut, joihin riidanalaisissa toimenpiteissä vedotaan, sisältävät yleisluontoisen, perustelemattoman ja epämääräisen väitteen oikeudellisesta tutkinnasta
                        
                     
                           —
                        
                        
                           neuvosto ei ole antanut riittäviä tietoja, jotta kantaja voisi tehokkaasti esittää kantansa, minkä vuoksi tuomioistuin ei voi arvioida sitä, onko neuvoston päätös ja arviointi perusteltuja ja tukeutuuko se pätevään näyttöön.
                        
                     
         
               3)
            
            
               Kolmas kanneperuste perustuu siihen, että neuvosto ei ole esittänyt kantajalle riittäviä perusteluja sille, että kantaja sisällytettiin riidanalaisten toimenpiteiden piiriin, mikä on vastoin neuvostolle asetettua velvollisuutta esittää selvästi päätöksen perusteena olevat tosiasialliset ja erityiset syyt, mukaan lukien yksittäiset täsmälliset perustelut, joiden johdosta se katsoi, että kantaja oli vastuussa Tunisian valtion varojen väärinkäytöstä.
            
         
               4)
            
            
               Neljäs kanneperuste perustuu siihen, että neuvosto on loukannut perusteetta ja suhteettomasti kantajan omaisuudensuojaa ja elinkeinon harjoittamisen vapautta, koska
               
                           —
                        
                        
                           varojen jäädyttämistä koskevilla toimenpiteillä on ilmeinen ja pitkäkestoinen vaikutus kantajan perusoikeuksiin
                        
                     
                           —
                        
                        
                           toimenpiteet eivät ole oikeutettuja siltä osin kuin niitä sovelletaan kantajaan
                        
                     
                           —
                        
                        
                           neuvosto ei ole osoittanut, että varojen täydellinen jäädyttäminen on vähiten rajoittava toimenpide tällaisen tavoitteen saavuttamiseksi, eikä sitä, että kantajille aiheutuva huomattava haitta on perusteltua ja oikeasuhteista.
                        
                     
         
               5)
            
            
               Viides kanneperuste perustuu siihen, että neuvosto on tehnyt ilmeisen arviointivirheen soveltaessaan näitä rajoittavia toimenpiteitä kantajaan, koska vaikuttaa siltä, ettei neuvosto ole tehnyt kantajaa koskevaa arviointia, tai jos tällainen arviointi on tehty, neuvosto on tehnyt virheen katsoessaan, että kantajan sisällyttäminen rajoittavien toimenpiteiden piiriin oli perusteltua.
            
         
      (1)  Tunisian tilanteen johdosta tiettyihin henkilöihin ja yhteisöihin kohdistuvista rajoittavista toimenpiteistä 31.1.2011 tehty neuvoston päätös 2011/72/YUTP (EUVL L 28, s. 62).